Retningslinjer for ungdomsmidlane

1 Ungdomspanelet i Møre og Romsdal fylkeskommune disponerer ei økonomisk ramme på 250 000 kroner. Pengane blir delte ut to gonger årleg: i april og desember.

2 Ungdomspanelet deler ut midlane til prosjekt som bidrar til ungdomsengasjement, og til alternative aktivitetar for ungdom.

3 Ungdomspanelet er forplikta til å annonsere søknadsfristen i god tid før midlane skal tildelast.

4 Administrasjonen skal sørge for at dei som søker om støtte, får rask tilbakemelding om

behandlinga av søknaden. Når søknader kjem inn lenge før neste tildeling (meir enn ein månad før), må søkarane få melding om tidspunktet for neste tildeling.

5 Dei som har fått støtte, kan bli kontrollerte av Ungdomspanelet eller fylkesrevisjonen i etterkant.

Dette blir gjort for å sikre at pengane blir brukte til det formålet det er søkt om.

6 Pengane blir først betalte ut når mottakaren kan dokumentere at tiltaket er gjennomført eller sett i gang.

7 Pengar som ikkje er brukte slik det er søkt om, må betalast tilbake. Vi vil også krevje å få pengane tilbake dersom rapporteringa av korleis midlane er brukte, ikkje er god nok.

8 Ved tildelinga blir det sett ein siste frist for når pengane må vere brukte.

Retningslinjene vart reviderte på ungdommens fylkesting 4. november 2016 (Sak UFT-9/16)